ഷഫീഖ് മാഷ് സമൂസ നിര്മാണത്തിലാണ്, വിദ്യാര്ഥികള്ക്ക് ഫോണ് വാങ്ങാന് മങ്കട: കുറുവ എ.യു.പി സ്കൂളിലെ ഷഫീഖ് തുളുവത്ത് എന്ന അധ്യാപകന് ഉറക്കമൊഴിച്ച് സമൂസ നിര്മാണത്തിലാണ്. സ്മാര്ട്ട് ഫോണ് ഇല്ലാത്ത വിദ്യാര്ഥികള്ക്ക് പണം കണ്ടെത്താനായി പരിശ്രമിക്കുകയാണ് ഇദ്ദേഹം. രാത്രി 11.30 മുതല് രാവിലെ ഏഴ് വരെ ഉറക്കമൊഴിച്ച് സമൂസ കമ്ബനിയില് ജോലി ചെയ്ത് ദിവസേന കിട്ടുന്ന 700 രൂപ ശേഖരിച്ച് നിര്ധന വിദ്യാര്ഥികളെ കണ്ടെത്തി സഹായിക്കുകയാണ് ഈ യുവ അധ്യാപകന്.നിര്ധന കുടുംബത്തിലെ രക്ഷിതാക്കള് വിവരം അറിയച്ചതിനെ തുടര്ന്ന് സ്മാര്ട്ട് ഫോണ് വാങ്ങാന് ധനസമാഹരണത്തിന് ശ്രമിച്ചിരുന്നു. എന്നാല്, പണം തികയാതെ വന്നപ്പോഴാണ് തെന്റ പഴയ ജോലിയിലേര്പ്പെട്ട് പണം കണ്ടെത്താന് തീരുമാനിച്ചത്. പഠനകാലത്ത് താന് അനുഭവിച്ച ഇല്ലായ്മയുടെ അനുഭവങ്ങള് മനസ്സില് തങ്ങിനില്ക്കുന്നതിനാലാണ് ഈ ശ്രമമാരമഭിച്ചത്. പൊതുപ്രവര്ത്തനത്തില് സജീവമായ ഷഫീഖ് ഇപ്പോള് കലക്ടറേറ്റിലെ കോവിഡ് വാര് റൂമിലും സേവനം ചെയ്യുന്നുണ്ട്. പ്രമുഖ സമൂസ വ്യാപാരകേന്ദ്രമായ പഴമള്ളൂര് സമൂസപ്പടിയിലെ തുളുവത്ത് അഹമ്മദ് കുട്ടിയുടെയും ആല്പറ്റക്കുളമ്ബ് സ്വദേശിനി വടക്കാത്ര സഫിയയുടെയും മകനാണ്. പഠനത്തോടൊപ്പം കലാരംഗത്തും മികവ് കാണിച്ച ഷഫീഖ് തനിക്ക് കിട്ടിയ പ്രചോദനത്തെ തുടര്ന്നാണ് ആറ് വര്ഷം മുമ്ബ് അധ്യാപന മേഖലയില് എത്തിപ്പെട്ടത്. അധ്യാപനത്തില് മികവേറിയ രീതികള് അവലംബിക്കുന്നതിനാല് വിദ്യാര്ഥികളുടെയും രക്ഷിതാക്കളുടെയും ഇഷ്ട അധ്യാപകനാണ്. നിരവധി വിദ്യാര്ഥികള്ക്ക് പഠനോപകരണങ്ങള് വീട്ടില് എത്തിക്കാന് ഇടപെടല് നടത്തിയിട്ടുണ്ട്. ഡി.ഇ.എല്.എഡ് കോഴ്സ് പൂര്ത്തിയാക്കിയ വെള്ളില സ്വദേശിനി ഇ.കെ. സഫ റസ്മയാണ് ഭാര്യ. മൂന്ന് മാസം പ്രായമായ ഷിമാസ് അയ്സല് മകളാണ്.